SK
16.1.2023
Úradný vestník Európskej únie
L 14/205
Obrázok 11 Schéma systému na analýzu metánu s NMC Nulovací plyn, plyn na nastavenie meracieho rozsahu
A.2.1.5.
Komponenty znázornené na obrázku 11 NMC
Odlučovač nemetánových uhľovodíkov
Slúži na oxidáciu všetkých uhľovodíkov okrem metánu.
HC Vyhrievaný plameňový ionizačný detektor (HFID) alebo plameňový ionizačný detektor (FID) na meranie koncentrácií HC a CH4.
Teplota HFID sa musí udržiavať na hodnote 453 až 473 K (180 až 200 °C).
V1
Viaccestný ventil
Slúži na voľbu nulovacieho plynu a plynu na nastavenie meracieho rozsahu R
Regulátor tlaku
Slúži na reguláciu tlaku v odberovom vedení a prietoku do HFID.
A.2.2.
Systém riedenia a systém odberu vzoriek tuhých častíc
A.2.2.1.
Opis systému s riedením časti prietoku Zrieďovací systém je opísaný ako systém založený na riedení časti prúdu výfukových plynov.
Rozdelenie prúdu výfukových plynov a následný postup riedenia sa môže realizovať rôznymi typmi zrieďovacích systémov.
Na účely následného zachytenia tuhých častíc sa nechajú systémom na odber vzoriek častíc prechádzať všetky zriedené výfukové plyny alebo len časť zriedených výfukových plynov.
Prvá metóda sa označuje ako odber celkovej vzorky a druhá metóda ako odber čiastkovej vzorky.
Výpočet pomeru riedenia závisí od typu použitého systému.
V prípade systému s odberom celkovej vzorky, ktorý je znázornený na obrázku 12, sa neriedený výfukový plyn prenáša z výfukovej trubice (EP) do zrieďovacieho tunela (DT) cez odberovú sondu (SP) a prenosovú trubicu (TT).
Celkový prietok tunelom sa nastavuje pomocou regulátora prietoku FC2 a odberovým čerpadlom (P), ktoré je súčasťou systému odberu vzoriek tuhých častíc (pozri obrázok 16).
Prietok zrieďovadla je regulovaný regulátorom prietoku FC1, ktorý môže používať qmew alebo qmaw a qmf ako príkazové signály pre požadované rozdelenie výfukového plynu.
Prietok vzorky do DT je rozdielom celkového prietoku a prietoku zrieďovadla.
Prietok zrieďovadla sa meria prietokomerom FM1, celkový prietok sa meria prietokomerom FM3, ktorý je súčasťou systému odberu vzoriek tuhých častíc (pozri obrázok 16).
Pomer riedenia sa vypočíta z týchto dvoch prietokov.